मुंदांखा सोलोंथाइगिरि, थुनलाइगिरि, गेलेगिरि, थुनफावथाइगिरि, सावथुनगिरि, समाज फोसाबगिरि आरो सानसुमै बिथांनि रुंसारिनायाव बर’ हारिया गोबांथार खहा जाबाय। बैसो गोरा सुबुंनि खहा जायोब्ला खुन्थिया गुनाय न’आ जेरै जायो- बिदिनो दिनै मोनदाङो। बिथां गेदेमाया बिथ’राइ थुनलाइ सोरजिनायाव मैखोमै बाहागो लाबोदोंमोन। बर’ बिजों फोथांनायनि बैथा ह’मगिरि होननानै बुंब्ला गोरोन्थि जाया।थाखो से थाखो नैनि फराइ बिजाब लिरगिरि, थाखो बा, थाखो द’, थाखो स्निनि बर’ बिजोंनि सुजु बिजाब लिरगिरि गेदेमानि बिहोमाखौ बुङाब्लाबो जासिगोन।